Predmet: **Obavještenje o održavanju info-dana o programu certifikacije/standardizacije objekata pogodnih za bicikliste (Bike Friendly Standard)**

Pozivaju se svi zainteresovani registrovani pravni subjekti da prisustvuju info-danima na kojima će se predstaviti proces certifikacije/standardizacije objekata pogodnih za bicikliste (Bike Friendly Standard) na području Bosne i Hercegovine.

Na info danima će biti prezentiran značaj standarda u razvoju cikloturizma, prezentiran proces certifikacije prema BFS standardu sa svim kriterijima i procedurama.

Raspored održavanja info-dana:

|  |  |  |  |  |
| --- | --- | --- | --- | --- |
| **R.br.** | **Mjesto** | **Adresa** | **Datum** | **Vrijeme** |
| 1 | Livno | Trg Branitelja Livna broj 1, sala gradskog vijeća, soba broj 50 | 18.11.2019 | 10 h |
| 2 | Bihać | Bosanska broj 4, gradska vijećnica | 18.11.2019 | 14 h |
| 3 | Banja Luka | Đure Daničića 1/II, mala sala Privredne komore Republike Srpske | 19.11.2019. | 10 h |
| 4 | Tuzla | Bukinje bb, (staklenici pored Termoelektrane) | 19.11.2019. | 14 h |
| 5 | Zenica | Trg BiH broj 6, velika sala gradskog vijeća | 20.11.2019. | 10 h |
| 6 | Sarajevo | Branislava Đurđeva 10 (pored BBI centra), 5. sprat Privredne/Gospodarske komore FBiH | 20.11.2019. | 13 h |
| 7 | Foča | Ulica 9 maj, zgrada Opštine Foča, sala " DPO", ulaz broj 2, 1. sprat | 21.11.2019. | 10 h |
| 8 | Trebinje | Ul. Stepe Stepanovića bb (Poslovni inkubator) | 21.11.2019. | 14 h |
| 9 | Mostar | Dom kulture, Buna bb | 22.11.2019. | 10 h |
| 10 | Široki Brijeg | Fra Didaka Buntića 14, sala Ureda za EU integracije ŽZH,  | 22.11.2019. | 13 h |

Obrazloženje:

Asocijacija za ekonomski razvoj REDAH Mostar je 5.11.2019. godine objavila Javni poziv za zainteresovane pravne subjekte da se uključe u proces certifikacije prema Bike Friendly standardu.

Bike Friendly je opće poznat sinonim za usluge prilagođene biciklistima. Usluge označene Bike Friendly oznakom su objekti/servisi/atrakcije, itd. koji zadovoljavaju minimum standarda prilagođenih cikloturistima i njihovim potrebama, tj. subjekti koji su prepoznati po svom trudu da stvore ugodnu atmosferu za cikloturiste.

Namijenjen je različitim kategorijama objekata/servisa/atrakcija koji žele svojom uslugom da se što više prilagode potrebama ove specifične vrste turista. U zavisnosti, kako od vrste objekata/ servisa/ atrakcija, te njihove veličine, Bike Friendly Standard (BFS) daje mogućnosti svim zainteresiranim da se priključe ovom procesu, te stvore pogodnije uvjete u regiji za razvoj ovog specifičnog segmenta turističke ponude, te da ujedno promoviraju svoje usluge te ostvare financijsku dobit.

Pravni subjekti kojima je ovaj certifikat interesantan mogu biti iz sljedećih kategorija:

• Različite kategorije smještaja: smještaj u poljoprivrednom/seoskom gazdinstvu, apartmani, pansioni, kuće za odmor, kampovi, moteli, hoteli i hosteli.

• Ugostiteljski objekti: restorani, kafići, pubovi, slastičarne, benzinske stanice, trgovački centri itd.

• Turističke agencije, turistički info centri

• Servisne stanice: servisi za opravku bicikla, servisi u sklopu trgovina bicikla, trgovačkih centara, auto servisa, servisa poljoprivredne mehanizacije.

• Javne garaže i parkinzi uz prirodne i kulturne atrakcije, pješačke zone, muzeje, galerije, starogradske jezgre, pećine, rijeke, jezera, slapove itd.

Ovaj proces certifikacije/standardizacije objekata pogodnih za bicikliste (Bike Friendly Standard) na području Bosne i Hercegovine provodi se u sklopu druge faze projekta Via Dinarica, koji implementira i sufinansira Razvojni program Ujedinjenih nacija u Bosni i Hercegovini (UNDP BiH), uz finansijsku podršku Agencije Sjedinjenih Američkih Država za međunarodni razvoj (USAID BiH) i Agencije za razvojnu saradnju Republike Italije (AICS).

Na pojedinim lokacijama, biće upriličena svečana dodjela BFS certifikata subjektima koji su već certificirani prema kriterijima Bike Friendly Standarda.

Napomena:

Svi zainteresovani za učešće na info-danima treba da potvrde svoje učešće na e-mail bfs@redah.ba , sa naznakom lokacije na kojoj će prisustvovati.

Sve dodatne informacije možete dobiti putem e-maila bfs@redah.ba , te na web stranici [www.bikefriendlystandard.com](http://www.bikefriendlystandard.com)